Avizat Serviciul Juridic
Prin Raport de avizare nr..................

[bookmark: _Hlk16087236]RAPORT DE SPECIALITATE
privind aprobarea prelungirii perioadei de implementare a proiectului nefinalizat „Parcare Park and Ride” până la 31.12.2025 

UAT Municipiul Drobeta Turnu Severin are in implementare proiectul cu titlul ”Parcare Park and Ride”,  in cadrul Programului Operațional Regional 2014 – 2020, Prioritatea de investiții 4.1,  Reducerea emisiilor de carbon in municipiile de reședința de județ prin investiții bazate pe planurile de mobilitate urbana durabila, prin contractul de  finanțare nr. 4903, semnat in data de 07.11.2019. 

Scopul proiectului/obiectivul general consta in reducerea pătrunderii fluxurilor motorizate pe rețeaua stradala a municipiului Drobeta Turnu Severin, prin încurajarea schimbării modale de la transportul privat la transportul public si după caz, la modurile nemotorizate de transport (mersul cu bicicleta), evitarea congestionării traficului, reducerea cererii de locuri de parcare din municipiu si, în final, reducerea emisiilor de echivalent CO2 din traficul rutier. Prin realizarea proiectului se are în vedere construirea unei parcări în care participanții la trafic vor putea lăsa autoturismul pentru a se îndrepta către sistemul de transport urban pentru facilitarea accesului mai ușor la locurile de munca, la furnizorii de servicii sau alte zone de interes; pentru scăderea timpilor de deplasare si a costurilor de transport; pentru reducerea poluării si a consumului de energie; pentru decongestionarea traficului precum si îmbunătățirea siguranței în trafic.

Expunere de motive:
Recepția obiectivului de investiție a fost efectuată prin procesul verbal de recepție la terminarea lucrărilor nr. 31841/12.08.2024. Contractul cu operatorul de transport public a fost adiționat prin HCL nr. 26/29.10.2024 pentru a include in traseul nr. 3 și traseul nr. 3R  ca și stație Parcarea Park and Ride. Prin adresa nr. 38777/4.10.2024 a fost predat obiectivul de investiție către Direcția Tehnică și Direcția Patrimoniu din cadru UAT Municipiul Drobeta Turnu Severin.
[bookmark: _GoBack]Există un proiect complementar derulat pe buget local privind executarea lucrării de Amenajare acces carosabil din DN6 KM 343+650, partea dreaptă. Contractul de lucrări a fost semnat în data de 19.11.2024 și ordinul de începere a fost emis în data de 27.11.2024, lucrarea urmând să se finalizeze în data de 30.12.2024. Această porțiune de drum deservește obiectivului de investiție deoarece este singura cale de acces în parcare. Demararea lucrărilor a avut întârzieri deoarece procesul de obținere a avizului de la CNAIR a durat mult mai mult decât a fost anticipat, din cauza cerințelor suplimentare și a procedurilor administrative interne.
În urma implementării proiectului, s-a constatat că pentru a asigura o funcționare optimă și eficientă a sistemului de parcare Park and Ride, este necesar să înființăm un post vacant de operator. Această funcție va fi responsabilă cu supravegherea și gestionarea parcării, emiterea biletelor pentru a optimiza fluxul de utilizatori precum și cu monitorizarea automatelor de bilete. Acest post va urma să fie propus în noua organigramă.
În cadrul proiectului, automatele de bilete nu au fost complet sincronizate cu sistemul centralizat al parcării, ceea ce a dus la disfuncționalități în procesul de achiziționare a biletelor și la o gestionare ineficientă a fluxului de trafic. Pentru a remedia această problemă, este necesar ca operatorul desemnat să intervină pentru a asigura sincronizarea completă a acestora și pentru a garanta o operare continuă și fără probleme a sistemului.
	Proiectul a fost declarat ca nefinalizat, prin HCL nr. 364/28.11.2023, care a fost întocmită în baza ORDONANȚEI DE URGENȚĂ nr. 36 din 17 mai 2023 privind stabilirea cadrului general pentru închiderea programelor operaționale finanțate în perioada de programare 2014-2020 si in baza Instrucțiunii AMPOR 207 /31.10.2023  de pregătire în vederea închiderii Programului Operațional Regional 2014-2020.
	Astfel pentru a putea finaliza toate activitățile proiectului legate de funcționarea parcării este nevoie de prelungirea proiectului pana la 31.12.2025 si asumarea implementării activităților proiectului din fonduri proprii după data de 31.12.2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității acestuia.

